Endamê Konseya Rayberdişî yê PKKyî Murat Karayilanî ke Radyoya Dengê Welatî rê qisey kerd vat. kelaya zulmî tay mendo birijîyo.'' Qiseykerdişê Karayilanî ra tay qismî wina yê:
Heta ke sîstemê Îmraliyî meşikîyo rehetîye çîn a
''Ma heta nika nêeşkeyî derheqê raştîya Rayberîye û raştîya Îmraliyî de rayapêroyî rê bidê fehmkerdene. 22 serrî ravêrtî la hema ma vînenê ke sîstemê Îmraliyî hetê rayapêroyî ra raşt nîno fehmkerdene. Na kêmayîya ma ya. No semedê ma sebebê xorexnekerdişî yo. Sîstemê Îmraliyî sîstemê binpaykeridşê heqanê merdiman, huqûq û qanûnan o. Sîstemê îşkenceyê psikolojîkî û bêedaletîye yo. Faşzm o. Raştîya ci na ya. Nika hukmatê AKP-MHPyî nê sîstemî heme welatî ra vila keno. Heta ke sîstemê Îmaliyî nêro perçekerdene  mimkun niyo ke demokrasî bêro Tirkîya. Sîstemê Îmraliyî eslê xo de rejîmêkê şerê taybetî yo sîstemê qirkerdişî yê vera kurdan o. Heta no sîstem bibo Kurdîstan de azadîye û haştîye mimkun nîyê.
Zîndanan de vera zulmî xoverdayîşo bimbarek esto
Koyanê Kurdîstanî de, herra nê welatî de, zîndanê Kurdîstan û Tirkîya de şorişgêrê nê welatî semedê anorê merdimîye vera îşkence û zulmî milê xo çewt nêkenê û merdimîye pawenê. Eke Erdogan de dîn û îman bibiyêne zîndan no zulm nêameyênekerdene. Bi qala kilme zîndanan de yew zulm esto û  vera nê xoverdayîşêko bimarek esto. Nê rayîr de ma şehîdan danê. Bêşik o ke nê şehîdê ma sembol û serkêşê Têkoşînê Azadîye yê Kurdîstanî yê. Ma do xeyalanê înan bîyarê ca, qesasê înan bigerê û dişmenî ra hesab bipersê.
Heme waran de têkoşîn yeno dayene
Ewro têgêrayîşê Apoyî serkêşîya Rayber Apoyî de xover dano. Heme zîndanan de Apociyî  xoverda danê. Koyan û deştanê Kurdîstanî de, kuçeyan û şaristanan de, welat de teberê welatî de Têgêrayîşê Apoyî xover dano. Têkoşîno tarîxî yeno rayraberdene. Vera zulmî xoverdayîşê merdimîye yeno dayene. Kelaya zulmî ver bi rijîyayîşî ya. Kelaya zulmî bîya zehîf û têkoşînê şorişgêran bihêz bîyo. Eke ewro her kes her ca de rolê xo bîyaro ca ma do ser bikewê.
Operasyonê psîkolojîkî yenê rayaberdene
Artêşa tirke demê peyên de operasyonanê leşkerîyan ra zafêr vera gerîla û têgêrayîşê operasyonanê psîkolojîkan rayra bena. Nê tay operasyonê psîkolojîkî semedê amadakarîya operasyonanê leşkerî yenê kerdene. Bi zuran propagandayêke yena rayraberdene. Wina wazenê ke waştişê  xo bidê şarî qebulkerdiş. Eke cayêk de yew operasyono leşkerî esto tîya deslab operasyonê psîkolojîkî yenê rayaberdene.  Bi seyan televîzyon û rojnameyan şero psîkolojîk kenê.
Hem vanê gerîlayî qedîyayî hem zî tersê PKKyî ra nêzanê se kenê
Qet qala çalakîyanê gerîlayan nêkenê. Wazenê vajê 'ma gerîla qedîna', ma 'PKK tasfîye kerd.' Mesela tewr peynî de gerîlayê ma yê fedaîyî Îskenderun de çalakîye kerde. Verê ci zî Peyas de kerde. La nê çalakîyî nêameyî dayene. Goreyê xo formule kerdî. Cunku ê  wazenê ke xo tim sey serkewte û gerîlayan sey bêhez ramojnî. Coka xeberanê zuran danê. Heftanîn de gerîlayê Kurdîstanî tim çalakîyan kenê la ê qet qala vînîkerdeyanê xo nêkenê. Heftanîn de embazê ma tay çalakîyanê xo qeyd kenê bi dîmenan ramojnenê. Dimenanê gerîlyan de eşkera yeno vînayene mewzîyê dişmenî senî yenê îmhakerdene. Çew/e nêwerzen û nêvano 2nê leşkerî merdeyî ça de yê?' Yew hetî ra vanê 'gerîlayî qedîyayî' hetê bînî ra PKKyî bi destsernayîşê Başûrî, dewletronayîşê Rojawanî sucdar kenê. Vanê 'ma gerîlayî qedînayî' hetê bînî ra vanê 'PKK wazeno Rojawan de dewlet rono. PKK dest nayo Başûrî ser; wazeno Hewlêrî zî bifîno dest. PKKyî Şingal kerdo merkez. PKKyî bi seyan gerîlayî şawitî Armenîstan.' Ê bi xo, xo zureker vejenê. Ne tesfîyekerdişê PKKyî ne zî gerîlaşawitişê Armenîstanî raşt o. Seba ke Têgêrayîşê Azadîye yê Kurdîstanî serkewtişî ra bîyo nizdî û bihêz o dewleta tirke bîya gej nêzana senî hêriş bikero.
Kesê ke ma ra remenê bi destê PDK û MÎTî cuya înan bena axu
Ma rêxistinêka pîle yê. Ge-ge bitaybetî xeta Başûrî de tay kesî sefanê ma ra remenê. La di serrî yo no zî nêmend. Eke bibo zî zaf tay beno.  Wa şar û dostê ma naye bizanê. Êyê ke verî sefanê ma ra remayî şîyî Başûr. Başûr bi marîfetê PDKyî bîyo platfomê rehabîlîtasyonî. Yanî êyê ke ma ra remayî arê danê, wextêk weye kenê û vera danê. Nê kesî rezîl ruswa orte de manenê. Kewnê krîzê kesayetî. O mabên de keyeyê înan MÎTî reyde  kewenê temas. Înan ra yeno vatene ke 'eke ti berî ma do ti nêtipişê.' Înan xapînenê vanê 'têna şima îfade danê.' Keyeyê înan zî genê benê verê banê HDPyî. Dima ra keso ke Duhok de teslîm bîyo benê verê banê HDPyî. Ti vanê qey domanêko keyeyê ci paweno îkna kerdo, ardo. Wina ramojnenê. Raştîye de ê PKKyî rê bîyarî zî PKK ey qebul nekeno. Kesê  wina bêbawerîyî PKK qebul nêkeno. PKK cayê merdimanê bibawerî, bianor û erjîyayeyan o. Badê prosedurê propaganda înan kenê kontra û cuya înan rê kenê axu.''
